smcproject/ml-wiki-sentences huggingface dataset:
ഈ നഗരങ്ങളിൽ ജോലി ചെയ്യുന്ന കേരളീയരുടെ പ്രവർത്തനങ്ങൾ ഉൾക്കൊള്ളുന്നതിനും   ലണ്ടൻ, ന്യൂയോർക്ക്, ടോക്കിയോ എന്നിവിടങ്ങളിൽ കേരളപ്രസിന് വാർത്തകൾ കവർ ചെയ്യാൻ ക്രമീകരണങ്ങളുണ്ടായിരുന്നു.
കേരളപ്രസ്സ് ഒരു സ്വകാര്യ ലിമിറ്റഡ് കമ്പനിയായി 1956 ൽ രജിസ്റ്റർ ചെയ്യപ്പെട്ടു.
ഈസ്റ്റേൺ ന്യൂസ് ഏജൻസി, കേരള പ്രസ് സർവീസ് എന്നിവയാണ് മറ്റ് ഇന്ത്യൻ വാർത്താ ഏജൻസികൾ.
ഈ കാലയളവിനുള്ളിൽ കേരളത്തിലെ എല്ലാ മലയാള ദിനപത്രങ്ങളും അവരുടെ ദൈനംദിന വാർത്താ സേവനത്തിന്റെ  വരിക്കാരായി.
കേരളപ്രസ്സ് കേരളത്തിന്റെ സ്വന്തവും മലയാള ഭാഷയിലെ ഏക വാർത്താ ഏജൻസിയുമാണ്.
കേരളത്തിലെ മിക്കവാറും എല്ലാ മലയാള ദിനപത്രങ്ങളും മലയാള മനോരമ , കേരള കൗമുദി, മലയാള രാജ്യം, കൗമുദി, പ്രഭാതം, പൊതുജനം, ദേശബന്ധു, ദീപിക, ദിനാമണി, പ്രകാശം എന്നിവയുൾപ്പെടെയുള്ള എല്ലാ മലയാള ദിനപത്രങ്ങളും തങ്ങളുടെ എഡിറ്റോറിയൽ കോളങ്ങളിലൂടെ മലയാള ഭാഷയിലെ ഈ ഏക വാർത്താ ഏജൻസിയെ പ്രോത്സാഹിപ്പിക്കണമെന്ന് സർക്കാരിനോട് അഭ്യർത്ഥിച്ചു.
പ്രശസ്ത പത്രപ്രവർത്തകരായ സി.എച്ച്.വി പതി, സി. നാരായണ പിള്ള എന്നിവർ കേരളപ്രസ്സിലെ മുഴുവൻ സമയ കോളമിസ്റ്റുകളായി.
1957 ൽ മുഖ്യമന്ത്രി ഇ എം എസ് നമ്പൂതിരിപാടിന്റെ നേതൃത്വത്തിൽ കേരളത്തിലെ ജനാധിപത്യപരമായി തിരഞ്ഞെടുക്കപ്പെട്ട ആദ്യത്തെ കമ്മ്യൂണിസ്റ്റ് സർക്കാർ ഇത് ഒരു വാർത്താ ഏജൻസിയായി അംഗീകരിക്കുകയും വാർത്താ സേവനത്തിൽ വരിക്കാരാവുകയും ചെയ്തു.
പ്രാദേശിക ഭാഷയിൽ സേവനം നൽകുന്ന ഇന്ത്യയിലെ നിരവധി ചെറുകിട വാർത്താ ഏജൻസികളിൽ ഒന്നായിരുന്നു കേരളപ്രസ്സ്.
ഇന്ത്യയിലെ ചെറുകിട പത്രങ്ങളുടെ പ്രശ്നങ്ങൾ പഠിക്കാൻ ഇന്ത്യാ ഗവൺമെന്റ് നിയോഗിച്ച ദിവാകർ കമ്മിറ്റി (1968) ചെറിയ വാർത്താ പത്രങ്ങൾ മുഖേന ഏജൻസിക്ക് പ്രതിമാസ സബ്‌സ്‌ക്രിപ്‌ഷൻ നൽകാത്തതിനാൽ കേരളപ്രസ് നേരിടുന്ന ബുദ്ധിമുട്ടുകളെക്കുറിച്ച് പഠിച്ചു.
ഇന്ത്യയുടെ പഞ്ചവത്സര പദ്ധതികളെക്കുറിച്ച് കേരളപ്രസ് പുറത്തിറക്കിയ ലേഖനങ്ങളുടെ ഒരു പരമ്പര 1965 ൽ 25 ദിവസത്തേക്ക് കേരളത്തിലെ എല്ലാ മലയാള ദിനപത്രങ്ങളും തുടർച്ചയായി പ്രസിദ്ധീകരിച്ചു.
ഡെവലപ്മെൻറ് ജേണലിസത്തിലെ മലയാള പ്രസ്സിന്റെ ആദ്യ സംരംഭമായാണ് ഇതിനെ കണക്കാക്കുന്നത്.
അന്നത്തെ കേരള ഗവർണറായിരുന്ന വി.വി. ഗിരി, കേരള മുൻ മുഖ്യമന്ത്രി ആർ. ശങ്കർ, എ. എം. നായർ (നായർസൻ), പ്രൊഫ. ദേവസ്യ എന്നിവർ ടോക്കിയോയിലും ലണ്ടനിലും കേരളപ്രസ്സിനായി   ന്യൂസ് ബ്യൂറോകൾ തുറന്നു, പ്രത്യേകിച്ചും ഈ നഗരങ്ങൾ സന്ദർശിച്ച മലയാളികളുടെ പ്രവർത്തനങ്ങളെക്കുറിച്ച് വാർത്തകളും സവിശേഷതകളും അയയ്ക്കാറുണ്ടായിരുന്നു.
1965 ആയപ്പോഴേക്കും തൃശ്ശൂർ നിന്ന് പ്രസിദ്ധീകരിച്ച  'കേരള ക്രോണിക്കിൾ'  എന്ന ഇംഗ്ലീഷ് ദിനപത്രം ഉൾപ്പെടെ കേരള പ്രസിന് 35 ദിനപത്രങ്ങൾ (സായാഹ്ന വാർത്താ പത്രങ്ങൾ ഉൾപ്പെടെ) വരിക്കാരായി ഉണ്ടായിരുന്നു.
സയൻസ്, ടെക്നോളജി, സിനിമ, വ്യാപാരം, വാണിജ്യം എന്നിവയെക്കുറിച്ചുള്ള പ്രത്യേക വാർത്തകളും സവിശേഷതകളും 1962 ഓടെ അതിന്റെ ദൈനംദിന വാർത്താക്കുറിപ്പുകളിൽ അവതരിപ്പിച്ചു.
അമേരിക്കൻ ഐക്യനാടുകളിലെ 'ക്രിസ്ത്യൻ സയൻസ് മോണിറ്റർ' പോലുള്ള ഇംഗ്ലീഷ് ദിനപത്രങ്ങൾക്ക് കേരളപ്രസ്സ് വാ‍ർത്തകൾ നൽകാൻ തുടങ്ങി.
ആരോഗ്യം, ഊർജ്ജം, ഗതാഗതം തുടങ്ങിയ മേഖലകളിലെ വികസന പ്രവർത്തനങ്ങളെക്കുറിച്ചുള്ള പ്രധാന വ്യക്തികളുടെ വാർത്തകളും സവിശേഷതകളും അഭിമുഖവും കേരളപ്രെസിന്റെ പ്രത്യേക പ്രവർത്തന മേഖലയായിരുന്നു.
ശാസ്ത്ര-സാങ്കേതിക മേഖലയിലെ സംഭവവികാസങ്ങൾ 'ബോക്സ് ഇനങ്ങളിൽ' മാധ്യമങ്ങൾക്ക് പുറത്തുവിടുന്നത് സാധാരണക്കാർക്ക് ലളിതവും മനസ്സിലാക്കാവുന്നതുമാണ്.
കേരളത്തിലെ കല, സംസ്കാരം, സിനിമ, കായികം എന്നിവയെക്കുറിച്ചുള്ള വാർത്തകളും സവിശേഷതകളും ഇംഗ്ലീഷിലെ വിദേശ
വാർത്താ പത്രങ്ങൾക്ക് നൽകുന്നതിന് ഏജൻസി പ്രത്യേകം ശ്രദ്ധിച്ചു.
അവലംബം ↑ WOLSELEY, ROLAND E. (Ed.).
Journalism in Modern India.
Pp. xii, 308.
Bombay, India: Asia Publishing House, 1954.
↑ Vipinan, 'A news agency for Kerala' Souvenir published by Travancore Cochin Working Journalists Association Annual Conference 1955 ↑ Area Hand Book for India, Government of India Publication Volume 550 Issue 21-22 Page 438 ↑ 'Kerala Kaumudi' editorial published on 8-11-1957.
↑ 'Deepika' editorial 12-11-1957 ↑ V.Gangadharan Ex Speaker, Kerala Assembly'Kerala Press Service, the only news service in Malayalam' published in The Express' Malayalam Daily on 19-11-1977 ↑ 'Malayala Manorama' editorial on 14-11-1957.
↑ Shinoj K.Shamsuddin 'Malayalam News Agency - a historical approach 'Madhyamam' Malayalam Daily on 28-03-2004
കേരളഭാഷാവ്യാകരണം
1876 ൽ വൈക്കത്തു പാച്ചുമൂത്തത് എഴുതിയ വ്യാകരണ കൃതിയാണ് കേരളഭാഷാവ്യാകരണം .
ചോദ്യോത്തര രീതിയിൽ എഴുതിയിരിക്കുന്ന ഈ  കൃതിയിൽ സംസ്‌കൃത രീതിയെ അവലംബിച്ചാണ് വ്യാകരണം രചിച്ചിരിക്കുന്നത്.8 അധ്യായങ്ങൾ അടങ്ങിയിരിക്കുന്നു.
ചോദ്യോത്തരരൂപത്തിൽ രചിച്ച ആദ്യത്തെ മലയാള വ്യാകരണം ആണിത്.
കേരളമിത്രം ഇംഗ്ലീഷ് വിലാസം https://ml.wikipedia.org/wiki/Kerala_Mitram
1881-ൽ കൊച്ചിയിൽനിന്ന് പ്രസിദ്ധീകരണം ആരംഭിച്ച മലയാള പത്രമാണ് കേരളമിത്രം .
തുടക്കത്തിൽ മാസത്തിൽ മൂന്ന് എന്ന രീതിയിലായിയിരുന്നു ഇത് അച്ചടിച്ചിരുന്നത്, പിന്നീട് ആഴ്ചയിൽ ഒന്ന് വീത്മാക്കി.
അന്ന് നിലനിന്നിരുന്ന പത്രങ്ങളിൽനിന്ന് വ്യത്യസ്തമായി കേരളമിത്രം മതനിരപേക്ഷമായ ഒരു കാഴ്ചപ്പാട് പുലർത്തിയിരുന്നു.
ഗുജറാത്തിയായ ദേവ്ജി ഭീംജിയായിരുന്നു പത്രത്തിന്റെ രക്ഷാധികാരി.
മലയാള മനോരമ സ്ഥാപകനായ കണ്ടത്തിൽ വർഗ്ഗീസ് മാപ്പിളയായിരുന്നു പത്രത്തിന്റെ സ്ഥാപക പത്രാധിപർ.
ടി.ജി. പൈലിയായിരുന്നു ഡെപുയൂട്ടി എഡിറ്റർ.
കേരളമിത്രത്തിൽ സർക്കാരിലെ അഴിമതികളെ തുറന്ന് കാട്ടുന്നതും വിമർശിക്കുന്നതുമായ ലേഖനങ്ങൽ അച്ചടിച്ചുവന്നിരുന്നു.
എങ്കിലും സർക്കാരുമായി ഒരു തുറന്ന ഏറ്റുമുട്ടൽ ഒഴിവാക്കുവാൻ പ്രത്യേകം ശ്രദ്ധപുലർത്തിയിരുന്നു.
പ്രാദേശിക വാർത്തകൾ, വിദേശ വാർത്തകൾ, ഭരണവുമായി ബദ്ധപ്പെട്ട വാർത്തകൾ, സാഹിത്യപരമായ് ലേഖനങ്ങൾ, പുസ്തക നിരൂപണങ്ങൾ എന്നിവയായിരുന്നു പത്രത്തിലെ പ്രധാന ഉള്ളടക്കം.
14 വർഷത്തോളം മുടക്കമില്ലാതെ കേരളമിത്രം പ്രവർത്തിച്ചിരുന്നു.
ദേവ്ജി ഭീംജിയുടെ മരണത്തോടുകൂടി പത്രത്തിന്റെ പ്രവർത്തനവും നിലച്ചു.
കേരളമിത്രം (അച്ചുകൂടം) ഇംഗ്ലീഷ് വിലാസം https://ml.wikipedia.org/wiki/Kerala_Mitram_Press
കേരളത്തിലെ കൊച്ചിയിൽ 1866-ൽ ദേവ്ജി ഭീംജി എന്ന ഗുജറാത്തി ആരംഭിച്ച അച്ചടിശാലയാണ് കേരളമിത്രം .
കല്ലച്ച് അച്ചടി സമ്പ്രദായം ആദ്യമായി പരീക്ഷിച്ച കേരളത്തിലെ അച്ചടിശാലയാണിത്.
ആദ്യകാലങ്ങളിൽ സംസ്കൃത പുസ്തകങ്ങളായിരുന്നു പ്രസിദ്ധീകരിച്ചിരുന്നത്.
ഇതിലെ ആദ്യകാല എഡിറ്റർമാരിൽ പ്രധാനിയായിരുന്നു പിന്നീട് മലയാള മനോരമ സ്ഥാപകനായ കണ്ടത്തിൽ വറുഗീസ് മാപ്പിള .
1881-ൽ കേരളമിത്രം അച്ചുകൂടത്തിൽ നിന്നും പ്രസിദ്ധീകരണം ആരംഭിച്ച മലയാള പത്രമാണ് കേരളമിത്രം .
അന്ന് കണ്ടത്തിൽ വർഗ്ഗീസ് മാപ്പിളയായിരുന്നു പത്രത്തിന്റെ പത്രാധിപർ.
ടി.ജി. പൈലിയായിരുന്നു ഡെപ്പൂട്ടി എഡിറ്റർ.
നീണ്ട 14 വർഷത്തോളം മുടക്കമില്ലാതെ കേരളമിത്രം പ്രവർത്തിച്ചെങ്കിലും സ്ഥാപകനായ ദേവ്ജി ഭീംജിയുടെ മരണത്തോടുകൂടി അച്ചടിശാലയുടെയും പത്രത്തിന്റെ പ്രവർത്തനം നിലച്ചു.
കേരളപുരം കലാം ഇംഗ്ലീഷ് വിലാസം https://ml.wikipedia.org/wiki/Keralapuram_Kalam
മലയാള നാടകകൃത്തും നാടക സംഘാടകനും സംവിധായകനുമാണ് കേരളപുരം കലാം (മരണം : 15 നവംബർ 2018) .
നാൽപതോളം നാടകങ്ങൾ രചിച്ചു.
25 നാടകം സംവിധാനം ചെയ്തു.
2010ൽ സമഗ്രസംഭാവനയ്ക്കു സംഗീതനാടക അക്കാദമി അവാർഡ് ലഭിച്ചു.
കൊല്ലം കേരളപുരത്തു ജനിച്ചു.
കേരളപുരം സർക്കാർ ഹൈസ്കൂളിൽ കവി തിരുനല്ലൂർ കരുണാകരന്റെ ശിഷ്യനായിരുന്നു.
അമച്വർ സമിതികളിൽ ബാലനടനായി വേഷമിട്ടു.
19-ാം വയസ്സിൽ കലാനിലയത്തിൽ ചേർന്ന കലാം, പത്തുവർഷം അവിടെത്തുടർന്നു.
ജഗതി എൻ.കെ. ആചാരി , പാപ്പനം കോട് ലക്ഷ്മണൻ എന്നിവർക്കൊപ്പം പ്രവർത്തിച്ചു.
പുരാണനാടകങ്ങളിൽ നായകനായും മറ്റും തിളങ്ങിയതിന്റെ വെളിച്ചത്തിൽ തിരുവിതാംകൂർ ദേവസ്വം ബോർഡ് 72ൽ കലാരത്നം ബഹുമതി നൽകി.
ഇതിനിടെ ആദ്യ നാടകകഥ രചിച്ചു.
കോട്ടയം നാഷനൽ തിയറ്റേഴ്സാണ് -കേളിയെന്ന നാടകം  അരങ്ങിലെത്തിച്ചത്.
30 വർഷം കൊണ്ട് കേളി 1600 വേദികളിൽ കളിച്ചു.
അടുത്തനാടകം 'സിംഹനം തിലകൻ സംവിധാനം ചെയ്തു.
പതിനഞ്ചോളം നാടകങ്ങൾ തിലകനുമായി ചേർന്നു ചെയ്തു.
സാരഥ്യം, അബ്കാരി, ശംഖൊലി തുടങ്ങിയവ അവയിൽ ചിലത്.
ഏറ്റവുമധികം വേദികളിൽ കളിച്ചതു ഫസഹാണ് .
നാടകങ്ങൾ ഫസഹ് സിംഹനം ഇന്ധനം ഭരത് സാഗരം തലാഖ് സിനിമ ഫൈവ് സ്റ്റാർ ഹോസ്പിറ്റൽ ഫസഗ് പുരസ്കാരങ്ങൾ മികച്ച നാടക രചനയ്ക്ക് 1987-ൽ സംസ്ഥാന അവാർഡ് സമഗ്രസംഭാവനയ്ക്കു 2010-ൽ സംഗീതനാടക അക്കാദമി അവാർഡ് ഭീഷണികൾ
മുസ്‌ലിം സ്ത്രീകളുടെ സ്വാതന്ത്ര്യത്തെക്കുറിച്ച് എഴുതിയ ‘ഫസഹ്’ എന്ന നാടകം അവതരണകാലത്ത് ഏറെ വിവാദങ്ങളുയർത്തി.
സ്ത്രീക്കും പുരുഷനും ദൈവം തുല്യാവകാശങ്ങളാണ് നൽകിയിട്ടുള്ളതെന്ന് സ്ഥാപിക്കുന്ന ‘ഫഹസ്’ നാടകത്തിന് പലയിടത്തും യാഥാസ്ഥിതികരിൽ നിന്ന് എതിർപ്പുകൾ നേരിടേണ്ടി വന്നു.
കണ്ണനല്ലൂരിൽ യാഥാസ്ഥിതികർ സ്റ്റേജ് കത്തിച്ചു.
സാമൂഹികതിന്മകളെ എതിർക്കുന്ന നാടകങ്ങൾ അവതരിപ്പിക്കുമ്പോൾ പലപ്പോഴും വലിയ എതിർപ്പുകൾ നേരിടേണ്ടിവന്നു.
ആക്രമണമുണ്ടാവുകയാണെങ്കിൽ രക്ഷപ്പെടാനുള്ള മാർഗങ്ങൾകൂടി നാടകം തുടങ്ങുംമുൻപ് കണ്ടുവയ്ക്കുമായിരുന്നു.
തിലകൻ സംവിധാനം ചെയ്ത ഈ നാടകം 1600 വേദികളിലാണ് അരങ്ങേറിയത്.
ഫസഹ് ‘ഘോഷയാത്ര’ എന്ന പേരിൽ പിന്നീടു സിനിമയായി.
അവലംബം ↑ {{ cite web }} :  CS1 maint: bot: original URL status unknown ( link ) ↑ http://www.thehindu.com/todays-paper/tp-national/sangeeta-nataka-akademi-fellowships-awards-announced/article1158068.ece ↑ ↑ https://www.manoramaonline.com/news/latest-news/2018/11/15/kelapuram-kalam-passed-away.html
കേരളരാഷ്ട്രീയത്തിലെ സിനിമാതാരങ്ങൾ
മറ്റു സംസ്ഥാനങ്ങളെ അപേക്ഷിച്ച് മലയാള സിനിമാ രംഗത്തുനിന്നു രാഷ്ട്രീയത്തിൽ എത്തിയവർ വളരെ കുറവാണ്.
പൊതുവെ സിനിമാതാരങ്ങൾ രാഷ്ട്രീയം വെളിപ്പെടുത്തുവാൻ വിമുഖത കാണിക്കുന്നവരാണ്.
പ്രേം നസീർ കേരള രാഷ്ട്രീയത്തിൽ ആദ്യമായെത്തിയ വെള്ളിത്തിരയിലെ താരമാണ്.
മുരളി , ഗണേഷ് കുമാർ എന്നിവർ പിന്നീട് സിനിമയിൽനിന്ന് രാഷ്ട്രീയത്തിലെത്തിയവരാണ്.
കേരളപ്രഭ പുരസ്കാരം
പദ്മ പുരസ്കാരങ്ങളുടെ മാതൃകയിൽ കേരളസംസ്ഥാന സർക്കാർ നൽകുന്ന പുരസ്കാരങ്ങളിൽ കേരളജ്യോതി പുരസ്‌‍ക്കാരത്തിനു പിന്നിൽ രണ്ടാമതുവരുന്ന പുരസ്കാരമാണ് കേരളപ്രഭ പുരസ്കാരം .
ഇതിനുശേഷം വരുന്ന പുരസ്കാരമാണ് കേരളശ്രീ പുരസ്കാരം .
കേരളപ്രഭ പുരസ്കാരം നേടിയവർ
2022 -ൽ ആദ്യ കേരളപ്രഭ പുരസ്കാരം ഓംചേരി എൻ. എൻ. പിള്ള , ടി. മാധവമേനോൻ , മമ്മൂട്ടി എന്നിവർ നേടി.
കേരളമാഹാത്മ്യം ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2014 മാർച്ച് മുതൽ തുടരുന്നു.
കേരളത്തിന്റെ പുരാതന ചരിത്രം ഐതിഹ്യരൂപത്തിൽ ഗ്രന്ഥങ്ങളിലൊന്നാണ് കേരളമാഹാത്മ്യം .
കേരളപ്പഴമ ഇംഗ്ലീഷ് വിലാസം https://ml.wikipedia.org/wiki/Kerala_Pazhama
കേരള ചരിത്രത്തെ അടിസ്ഥാനമാക്കിയുള്ള ആദ്യ മലയാള ഗ്രന്ഥമാണ് ഹെർമ്മൻ ഗുണ്ടർട്ട് രചിച്ച കേരളപ്പഴമ .
1498 ൽ തുടങ്ങി 1631 വരെയുള്ള കേരള ചരിത്രമാണ് ഈ പുസ്തകത്തിന്റെ ഉള്ളടക്കം.
1868 ൽ പശ്ചിമോദയം മാസികയിലാണ് ഇത് ആദ്യമായി പ്രസിദ്ധപ്പെടുത്തിയത്.
കരൂർ (വിവക്ഷകൾ)
കരൂർ എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
തമിഴ്‌നാട്ടിൽ കരൂർ ജില്ല - തമിഴ്‌നാട്ടിലെ ഒരു ജില്ല കരൂർ പട്ടണം - കരൂർ ജില്ലയുടെ ആസ്ഥാനം കേരളത്തിൽ കരൂർ, കോട്ടയം - കോട്ടയം ജില്ലയിലെ ഒരു ഗ്രാമം കരൂർ ഗ്രാമപഞ്ചായത്ത് - കോട്ടയം ജില്ലയിലെ ഒരു ഗ്രാമപഞ്ചായത്ത് ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
കരൂർ ജില്ല ഇംഗ്ലീഷ് വിലാസം https://ml.wikipedia.org/wiki/Karur_district
തമിഴ്നാട് സംസ്ഥാനത്തിലെ അമരാവതി നദിക്കും കാവേരി നദിക്കും ഇടയിലായി സ്ഥിതി ചെയ്യുന്ന ഒരു ജില്ലയാണ് കരൂർ ജില്ല (തമിഴ് : கரூர் மாவட்டம்).
കരൂർ നഗരം ഈ ജില്ലയിലെ ഒരു പ്രധാന പട്ടണമാണ്.
2001 കാനേഷുമാരി പ്രകാരം ജനസംഖ്യ: 935,686.2001 ലെ കാനേഷുമാരി പ്രകാരം 33.27 ശതമാനം ജനങ്ങൾ നഗരവാസികളാണ്.
ജില്ലയിൽ 81.74%.
സാക്ഷരരാണ്.
താലുക്കുകൾ
ജില്ലയിൽ അഞ്ചു പഞ്ചായത്തു സമിതികൾ ഉൾക്കൊള്ളുന്നു.
കരൂർ കുളിതലൈ കൃഷ്ണരായപുരം അരവകുറിച്ചി കടവൂരു കരൂർ ജില്ല ഡിവിഷനുകൾ കെ.പരമതി അരവകുറിച്ചി കരൂർ തന്തോണി കടവൂർ കൃഷ്ണരായപുരം കുളിതലൈ തോഗിമാലൈകരുർ
തമിഴ്നാടിന്റെ മധ്യഭാഗത്തായി സ്ഥിതി ചെയ്യുന്ന ഈ ജില്ലയുടെ ആസ്ഥാനം കരൂർ പട്ടണമാണ്.
ജില്ലയുടെ വടക്ക് നാമക്കൽ ജില്ലയും തെക്ക് ദിണ്ടിഗൽ ജില്ലയും , തിരുച്ചിറപ്പള്ളി ജില്ല കിഴക്കും ഈറോഡ് ജില്ല പടിഞ്ഞാറുമായി സ്ഥിതി ചെയ്യുന്നു.
കരൂർ ജില്ലയിൽ നാല് മുനിസിപ്പാലിറ്റികളാണുള്ളത്.
കരൂർ ഇനം  കരൂർ തന്തോണി കുളിതലൈ
10 ടൗൺ പഞ്ചായത്തുകൾ, 158 ഗ്രാമപഞ്ചായത്തുകൾ, 203 റവന്യു വില്ലേജുകൾ എന്നിവയും ജില്ലയിൽ നിലകൊള്ളുന്നു.
കരൂർ ജില്ലയിൽ നാല് നിയമസഭ നിയോജകമണ്ഡലങ്ങളാണുള്ളത്.
ഇതിൽ കൃഷ്ണരായപുരം സംവരണ മണ്ഡലമാണ്.
കരൂർ ലോക്‌സഭ മണ്ഡലത്തിൽ ജില്ലയിലെ നാലും തിരുച്ചിറപ്പള്ളി ജില്ലയിലെ മരുങ്കപുരി, തൊട്ടിയം എന്നീ ആറു നിയമസഭാ മണ്ഡലങ്ങൾ ഉൾക്കൊള്ളുന്നതാണ്.
അവലംബം ↑ www.tn.gov.in പുറത്തേക്കുള്ള കണ്ണികൾ "ഔദ്യോഗിക വെബ്സൈറ്റ്
കരേൻ ചിൻ ഇംഗ്ലീഷ് വിലാസം https://ml.wikipedia.org/wiki/Karen_Chin
അമേരിക്കൻ പാലിയെന്റോളോജിസ്റ്റ്‌ ആണ് കരേൻ ചിൻ .
ഫോസ്സിൽ വൽകരണത്തെ പറ്റി പഠിക്കുന്ന ടാഫോനോമിസ്റ്റ് കൂടിയാണ് ഈ വനിതാ.
കൊർപൊലൈറ്റ് പഠനത്തിൽ ലോകത്തിൽ തന്നെ മുൻപന്തിയിൽ നില്ക്കുന്ന പ്രതിഭയാണ് ഇവർ .
പ്രസിദ്ധീകരിച്ചവയിൽ തിരഞ്ഞെടുത്ത ചിലത് Chin, K., Hartman, J.H., and Roth, B. 2009.
Opportunistic exploitation of dinosaur dung: fossil snails in coprolites from the Upper Cretaceous Two Medicine Formation of Montana.
Lethaia 42: 185-198.
Chin, K., Bloch, J.D., Sweet, A.R., Tweet, J.S., Eberle, J.J., Cumbaa, S.L., Witkowski, J., and Harwood, D.M. 2008.
Life in a temperate polar sea: a unique taphonomic window on the structure of a Late Cretaceous Arctic marine ecosystem.
Proceedings of the Royal Society B 275: 2675-2685.
Chin, K. 2007.
The paleobiological implications of herbivorous dinosaur coprolites from the Upper Cretaceous Two Medicine Formation of Montana: why eat wood?
Palaio s 22: 554-566.
Chin, K., and Bishop, J. 2007.
Exploited twice: bored bone in a theropod coprolite from the Jurassic Morrison Formation of Utah, USA.
In: Bromley, R.G., Buatois, L.A., Mángano, M.G., Genise, J.F., and Melchor, R.N. [eds.], Sediment-Organism Interactions: A Multifaceted Ichnology .
SEPM Special Publications , v. 88, pp. 377–385.
Chin, K., Tokaryk, T.T., Erickson, G.M., Calk, L.C., 1998, A king-sized theropod coprolite, Nature v. 393, pp. 680–682.
കരൂർ, കോട്ടയം ഇംഗ്ലീഷ് വിലാസം https://ml.wikipedia.org/wiki/Pala ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2011 സെപ്റ്റംബർ മുതൽ തുടരുന്നു.
Karoor church
കോട്ടയം ജില്ലയിൽ പാലായുടെ സമീപമുള്ള ഒരു ചെറിയ ഗ്രാമമാണ്‌ കരൂർ .
പാലാ നഗരത്തിൽ നിന്നും ഏകദേശം ഒരു കിലോമീറ്റർ ദൂരത്തായി രാമപുരം പാതയിൽ സ്ഥിതി ചെയ്യുന്ന ഈ ഗ്രാമം കരൂർ ഗ്രാമപഞ്ചായത്തിന്റെ ഭാഗമാണ്.
ഇവിടെയുള്ള ഒരു ക്രൈസ്തവദേവാലയമാണ് കരൂർ പള്ളി.
അതോടൊപ്പം ഒരു പ്രൈമറി വിദ്യാഭ്യാസ സ്ഥാപനവും നിലകൊള്ളുന്നു.
ഒരു ഇൻഡസ്ട്രിയൽ ട്രെയിനിങ് സെന്ററും കരൂരിൽ സ്ഥിതി ചെയ്യുന്നു.
ഏഴാച്ചേരി കരൂരിന്റെ ഒരു സമീപ ഗ്രാമമാണ്.
പുറംകണ്ണികൾ http://www.onefivenine.com/india/villages//Lalam/
കരൂർ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Karoor_Gramapanchayat
കോട്ടയം ജില്ലയിലെ മീനച്ചിൽ താലൂക്കിൽ ളാലം ബ്ളോക്കിൽ വള്ളിച്ചിറ, ളാലം വില്ലേജുകൾ ഉൾപ്പെടുന്ന ഗ്രാമപഞ്ചായത്താണ് കരൂർ ഗ്രാമപഞ്ചായത്ത് .
36.84 ചതുരശ്ര കിലോമീറ്റർ വിസ്തീർണ്ണമാണുള്ളത്.
അതിരുകൾ തെക്ക്‌ - മുത്തോലി, കിടങ്ങൂർ പഞ്ചായത്തുകൾ, പാലാ നഗരസഭ വടക്ക് –ഉഴവൂർ, രാമപുരം, കടനാട് പഞ്ചായത്തുകൾ കിഴക്ക് - ഭരണങ്ങാനം പഞ്ചായത്ത്, പാലാ നഗരസഭ പടിഞ്ഞാറ് - ഉഴവൂർ, മരങ്ങാട്ടുപിള്ളി, കടപ്ളാമറ്റം, കിടങ്ങൂർ പഞ്ചായത്തുകള് വാർഡുകൾ
വാർഡ് പുനർനിർണ്ണയതിനുശേഷം ഇപ്പോൾ പതിനഞ്ച് വാർഡുകളാണുള്ളത്.
അവ കുടക്കചിറ ഈസ്റ്റ്, വലവൂർ ഈസ്റ്റ്, നെച്ഛിപ്പുഴൂർ, പയപ്പാർ, അന്തീനാട് ഈസ്റ്റ്, അന്തീനാട് വെസ്റ്റ്, കരൂർ, പോണാട്, അല്ലപ്പാറ, വള്ളിച്ചിറ ഈസ്റ്റ്, വള്ളിച്ചിറ വെസ്റ്റ്, ഇടനാട് ഈസ്റ്റ്, ഇടനാട് വെസ്റ്റ്, വലവൂർ വെസ്റ്റ്, കുടക്കച്ചിറ വെസ്റ്റ് എന്നിങ്ങനെയാണ്.
സ്ഥിതിവിവരക്കണക്കുകൾ ജില്ല കോട്ടയം ബ്ലോക്ക് ളാലം വിസ്തീര്ണ്ണം 36.84 ചതുരശ്ര കിലോമീറ്റർ ജനസംഖ്യ 20,986 പുരുഷന്മാർ 10,533 സ്ത്രീകൾ 10,453 ജനസാന്ദ്രത 570 സ്ത്രീ : പുരുഷ അനുപാതം 992 സാക്ഷരത 95% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/karoorpanchayat Archived 2021-01-23 at the Wayback Machine .
കരേര ഇംഗ്ലീഷ് വിലാസം https://ml.wikipedia.org/wiki/Carrera
1956-ൽ സ്ഥാപിതമായ ഒരു സ്പോർട്സ് , സൺഗ്ലാസ് നിർമ്മാണ കമ്പനിയാണ്‌ കരേര .
ഓസ്ട്രിയകാരൻ ആയ  വിൽഹെലം ആംഗർ ആണ് ഈ കമ്പനിയുടെ സ്ഥാപകൻ .
1999-ൽ കരേര  ഇറ്റാലിയൻ കമ്പനിയായ സഫിലോ ഗ്രൂപ്പ്‌ വാങ്ങി, ഇപ്പോൾ കരേരയുടെ ആസ്ഥാനം ഇറ്റലി ആണ് .
അവലംബം പുറത്തേക്കുള്ള  കണ്ണികൾ The Official Site Carrera Sunglasses Archived 2011-05-11 at the Wayback Machine .
കരേൽ ക്ളവർ ഇംഗ്ലീഷ് വിലാസം https://ml.wikipedia.org/wiki/Karel_Klaver
നെതർലൻഡിൽ നിന്നുള്ള ഒരു ഫീൽഡ് ഹോക്കി താരമാണ് കരേൽ ക്ളവർ (ജനനം: സെപ്തംബർ 29, 1978 ൽ നോർത്ത് ഹോളണ്ടിലെ ആംസ്റ്റർഡാമിൽ ).
ഏഥൻസിലെ 2004 ലെ  സമ്മർ ഒളിമ്പിക്സിൽ ദേശീയ ടീമിൽ വെള്ളി മെഡൽ നേടിയിരുന്നു.
കരൈവെട്ടി പക്ഷി സങ്കേതം ഇംഗ്ലീഷ് വിലാസം https://ml.wikipedia.org/wiki/Karaivetti_Bird_Sanctuary
തമിഴ്നാട്ടിലെ അരിയലൂർ ജില്ലയിലാണ് കരൈവെട്ടി പക്ഷി സങ്കേതം .
അരിയലുർ പട്ടണത്തിൽ നിന്നുള്ള അകലം 12  കിലോമീറ്റർ.
454  ഹെക്ടർ പ്രദേശം ഉൾക്കൊള്ളുന്ന ഈ പക്ഷി സങ്കേതത്തിൽ 90 ഇനം ജലപക്ഷികളെയും 100  ഇനം കരപക്ഷികളെയും രേഖപ്പെടുത്തിയിട്ടുണ്ട്.
പ്രതിവർഷം ആകെ  50,000 പക്ഷികൾ ഇവിടെ  എത്താറുണ്ട്.
പറക്കുന്ന കറിത്തലയൻ വാത്ത (Barheaded  goose), സ്പൂൺ ചുണ്ടൻ കൊറ്റി(Spoon billed stork )   വർണ കൊക്കുകൾ , പെലികൻ  തുടങ്ങിയവ ആണ് പ്രധാന ജല പക്ഷികൾ.
സ്പൂൺ ചുണ്ടൻ കൊറ്റി Common Spoon-billed Stork അവലംബം ↑ {{ cite web }} : Check date values in: | accessdate= ( help ) CS1 maint: bot: original URL status unknown ( link )
കരൂർ ഇംഗ്ലീഷ് വിലാസം https://ml.wikipedia.org/wiki/Karur
കരൂർ ( തമിഴ് : கரூர் ) തമിഴ്‌നാട്ടിലെ ഒരു പ്രധാന പട്ടണവും കരൂർ ജില്ലയുടേ ആസ്ഥാനവുമാണ്.
ഈ പട്ടണം തുണി വ്യവസായങ്ങൾക്കു പ്രസിദ്ധമാണ്.
അമരാവതി നദിക്കരയിലാണ് ‌ സ്ഥിതി ചെയ്യുന്നത്.
കരൂർ ചിത്രങ്ങൾ കരൂർ - കൃഷി കരൂർ പശുപതി ഈശ്വരർ സീതാറം അവലംബം
കരെൻ സ്യൂ പെൻസ്
കരെൻ സ്യൂ പെൻസ് , (ജനനം: നവംബർ 18, 1958) ഇന്ത്യാന യുടെ മുൻ ഗവർണ്ണറും അമേരിക്കൻ ഐക്യനാടുകളുടെ 48 ആമത്തെ വൈസ് പ്രസിഡൻറായ മൈക്ക് പെൻസി ൻറെ പത്നിയുമാണ്.
ഒരു പ്രബോധക, അദ്ധാപിക, ചിത്രകാരി എന്നീ നിലകളിലും അവർ പ്രശസ്തയാണ്.
2013  ജനുവരി 14 മുതൽ 2017 ജനുവരി 9 വരെയുള്ള കാലയളവരിൽ അവർ ഇന്ത്യാനയുടെ പ്രഥമവനിതയായിരുന്നു.
കെ. സി. ത്യാഗി
ബീഹാറിൽ നിന്നുള്ള രാഷ്ട്രീയ നേതാവും പാർലമെന്റിലെ രാജ്യസഭ മുൻ അംഗവുമാണ് കെ. സി. ത്യാഗി .
ജനതാ ദൾ യുണൈറ്റഡിന്റെ ചീഫ് ജനറൽ സെക്രട്ടറിയായും ദേശീയ വക്താവായും പ്രവർത്തിച്ചു.
വ്യവസായ പാർലിമെന്ററി സ്റ്റാന്റിങ് കമ്മറ്റിയുടെ അദ്ധ്യക്ഷനാണ്.
9-ആം ലോകസഭയിലെ അംഗമായിരുന്നു.
ഉത്തർപ്രദേശിലെ ഗാസിയാബാദിലെ മോർട ഗ്രാമത്തിലാണ് കിഷൻ ചന്ദ് ത്യാഗി ജനിച്ചത്.
അദ്ദേഹത്തിന്റെ പിതാവ് യശഃശരീരനായ ജഗ്റാം സിങ് ത്യാഗിയും അമ്മ റോഹ്തഷ് ത്യാഗിയുമാണ്.
മീററ്റ് സർവകലാശാലയിൽ നിന്നാണ് അദ്ദേഹം ബിരുദം നേടിയത് വഹിച്ച സ്ഥാനങ്ങൾ General Secretary of All India Yuva Janata Party (1977–80) Vice-President of Yuva Lok Dal (1980–84) Secretary LD (1984–88) General Secretary of Janata Dal (1989) Member of Parliament (Ninth Lok Sabha) National Secretary General of Samajwadi party (1994-1997) Chairman of committee on papers to be laid on table, Lok Sabha Chairman of Central Warehouse Corporation ( a govt. of India undertaking) (2003-2004) Elected to the Rajya Sabha , 2013 National Spokesperson of JD(U) Chairman of Parliamentary standing committee on Industry (2013-2014) Chairman of Parliamentary standing committee on Industry in year 2014 (Second term) Chairman of Parliamentary standing committee on Industry in year 2015 (Third term) Chief General Secretary ( Janata Dal United ) in 2016 for the third time അവലംബങ്ങൾ പുറത്തേക്കുള്ള കണ്ണികൾ Profile on Rajya Sabha website Archived 2019-03-27 at the Wayback Machine .
Profile on Lok Sabha Website Archived 2014-02-22 at the Wayback Machine .
JD(U) India Official Twitter Profile
കെ. സുകുമാരനുണ്ണി ഇംഗ്ലീഷ് വിലാസം https://ml.wikipedia.org/wiki/K.
_Sukumaranunni
ഇന്ത്യയിലെ കേരളത്തിലെ ഒരു അധ്യാപകനും, സർവീസ് യൂണിയൻ പ്രവർത്തകനും ചെറുകഥാകൃത്തും രാഷ്ട്രീയക്കാരനുമായിരുന്നു കെ. സുകുമാരനുണ്ണി (ഏപ്രിൽ 11, 1929 - ജൂലൈ 13, 1984).
അദ്ദേഹം അഞ്ചാം കേരള നിയമസഭയിൽ ശ്രീകൃഷ്ണപുരം നിയമസഭാ മണ്ഡലത്തെ പ്രതിനിധീകരിച്ചു.
ചിന്നമ്മാളു വയങ്കരമ്മയുടെ മകനായി 1929 ഏപ്രിൽ 11നാണ് കെ.സുകുമാരനുണ്ണി ജനിച്ചത്.
1984 ജൂലൈ 13 -ന് അദ്ദേഹം അന്തരിച്ചു.
ഇന്ത്യൻ നാഷണൽ കോൺഗ്രസ്സ് അംഗമെന്ന നിലയിൽ, അഖിലേന്ത്യാ കോൺഗ്രസ് കമ്മിറ്റി അംഗമായും കേരള പ്രദേശ് കോൺഗ്രസ് കമ്മിറ്റി അംഗമായും പാലക്കാട് ജില്ലാ കോൺഗ്രസ് കമ്മിറ്റി ട്രഷററായും സുകുമാരനുണ്ണി പ്രവർത്തിച്ചു.
അധ്യാപകനായിരിക്കെ ഓൾ ഇന്ത്യ ഫെഡറേഷൻ ഓഫ് എജ്യുക്കേഷണൽ അസോസിയേഷന്റെ ട്രഷറർ, കേരള എയ്ഡഡ് പ്രൈമറി ടീച്ചേഴ്‌സ് യൂണിയൻ ജനറൽ സെക്രട്ടറി, സംസ്ഥാന പ്രസിഡന്റ്, ടീച്ചേഴ്‌സ് സെൽ സംസ്ഥാന കൺവീനർ തുടങ്ങി നിരവധി പദവികൾ വഹിച്ചിട്ടുണ്ട്.
സുകുമാരനുണ്ണി അഞ്ചാം കേരള നിയമസഭയിൽ ശ്രീകൃഷ്ണപുരം നിയമസഭാ മണ്ഡലത്തെ പ്രതിനിധീകരിച്ചു.
സാഹിത്യ കൃതികൾ ഉന്നതി , ചെറുകഥകൾ (1957) രാജൻ , ചെറുകഥകൾ (1959) ബഹുമതികൾ
അധ്യാപകൻ കൂടിയായ അദ്ദേഹത്തോടുള്ള ആദരസൂചകമായി സുകുമാരനുണ്ണി എജ്യുക്കേഷണൽ ട്രസ്റ്റ് സുകുമാരനുണ്ണി അവാർഡ് ഏർപ്പെടുത്തി.
10,001 ഇന്ത്യൻ രൂപയും മെമന്റോയും പ്രശസ്തി പത്രവും അടങ്ങുന്ന അവാർഡ് സംസ്ഥാനത്തെ മികച്ച അധ്യാപകർക്കാണ് നൽകുന്നത്.
കെ. സുരേഷ് കുമാർ ഇംഗ്ലീഷ് വിലാസം https://ml.wikipedia.org/wiki/K.
_Suresh_Kumar
കേരള കേഡറിലുള്ള ഐ.എ.എസ്. ഉദ്യോഗസ്ഥനാണ്‌ കെ. സുരേഷ് കുമാർ .
കേരളത്തിലെ വി.എസ്. അച്യുതാനന്ദൻ മന്ത്രിസഭയുടെ മൂന്നാർ കയ്യേറ്റം ഒഴിപ്പിക്കലിന് നേതൃത്വം നൽകിയിരുന്നു.
മൂന്നാർ ദൗത്യസംഘത്തലവനായിരുന്ന ഇദ്ദേഹത്തെ പിന്നീട്  മുഖ്യമന്ത്രിയുടെ ഓഫീസിനെതിരെ ആരോപണം ഉന്നയിച്ചതിന്റെ പേരിൽ  സസ്‌പെന്റ്‌ ചെയ്‌തു.
മൂന്നാർ ദൗത്യസംഘത്തിന്റെ പ്രവർത്തനങ്ങൾ, വി.എസ്. പക്ഷപാതിയെന്ന വേർതിരിവ് ഇതെല്ലാം സി.പി.എം. ഔദ്യോഗികപക്ഷത്തിന് സുരേഷിനെ അനഭിമതനാക്കി .
മുഖ്യമന്ത്രിയുടെ ഓഫീസിനെതിരെ പരസ്യപ്രസ്താവന നടത്തിയതോടെ ഈ വിരോധം രൂക്ഷമായി സസ്പെന്ഷനിലേക്ക് എത്തി .
പിന്നീട് സുരേഷിനെതിരെയുള്ള ആരോപണങ്ങൾ അന്വേഷിച്ച ചീഫ് സെക്രട്ടറി അധ്യക്ഷനായ പുനപരിശോധനാ സമിതിയുടെ റിപ്പോർട്ട് മുഖ്യമന്ത്രി വി.എസ്. അച്യുതാനന്ദൻ അംഗീകരിക്കുകയും അദ്ദേഹത്തെ സർവീസിൽ തിരിച്ചെടുക്കുകയും ചെയ്തു .
കെ. സുരേഷ് കുറുപ്പ് ഇംഗ്ലീഷ് വിലാസം https://ml.wikipedia.org/wiki/K.
_Suresh_Kurup
പതിനാലാം കേരള നിയമസഭയിൽ അംഗമായിരുന്നിട്ടുള്ള കേരളത്തിൽ നിന്നുള്ള ഒരു രാഷ്ട്രീയ നേതാവാണ് കെ. സുരേഷ് കുറുപ്പ് (ജനനം 25 മേയ് 1956).
എട്ട്, പന്ത്രണ്ട്, പതിമൂന്ന്,പതിനാല് എന്നീ ലോകസഭകളിൽ ഇദ്ദേഹം അംഗമായിരുന്നു.
കോട്ടയം ലോകസഭാമണ്ഡലത്തെ ലോകസഭയിൽ പ്രതിനിധീകരിച്ചിട്ടുള്ള ഇദ്ദേഹം സി.പി.ഐ.എം. പാർട്ടി അംഗമാണ്.
കോട്ടയം ജില്ലയിലെ മുപ്പായിക്കാട് സ്വദേശിയാണിദ്ദേഹം.
2009-ൽ പതിനഞ്ചാം ലോകസഭയിലേക്ക് നടന്ന തെരഞ്ഞെടുപ്പിൽ ജോസ് കെ. മാണിയോട് സുരേഷ് കുറുപ്പ് പരാജയപ്പെട്ടു.
2011 ലെ നിയമസഭാ തിരഞ്ഞെടുപ്പിൽ ഏറ്റുമാനൂരിൽ നിന്നും ജയിച്ച് ആദ്യമായി നിയമസഭയിലെത്തി.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം വിജയി പാർട്ടി മുഖ്യ എതിരാളി പാർട്ടി 2011 കെ. സുരേഷ് കുറുപ്പ് സി.പി.ഐ.എം. , എൽ.ഡി.എഫ്. തോമസ് ചാഴിക്കാടൻ കേരള കോൺഗ്രസ് (എം.) , യു.ഡി.എഫ്. പുറമെ നിന്നുള്ള കണ്ണികൾ Members of Fourteenth Lok Sabha - Parliament of India website Official Site Archived 2011-08-30 at the Wayback Machine .
അവലംബം ↑ ↑ ↑ http://www.keralaassembly.org/index.html
കെ. സുകുമാരൻ ഇംഗ്ലീഷ് വിലാസം https://ml.wikipedia.org/wiki/K.
_Sukumaran ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
കേരളകൗമുദി പത്രത്തിന്റെ മുൻ പത്രാധിപരും പ്രമുഖ പത്രപ്രവർത്തകനും ശ്രീനാരായണ ധർമ്മ പരിപാലന യോഗത്തിന്റെ അധ്യക്ഷനുമായിരുന്നു പത്രാധിപർ സുകുമാരൻ എന്നറിയപ്പെട്ട കെ.സുകുമാരൻ (8 ജനുവരി 1903 – 18 സെപ്റ്റംബർ 1981).
പ്രമുഖ സാമൂഹ്യ-സാംസ്കാരിക പ്രവർത്തകനും ചിന്തകനുമായിരുന്ന സി.വി. കുഞ്ഞുരാമന്റെയും കുഞ്ഞിക്കവുന്റെയും മകനായി 1903 ജനുവരി 8-ന് കൊല്ലം ജില്ലയിലെ മയ്യനാട് ജനനം.
സുകുമാരന്റെ സഹോദരൻ കെ.ദാമോദരൻ സർക്കാറിന്റെ വിവർത്തന തലവനും എഴുത്തുകാരനുമായിരുന്നു.
സഹോദരിയായ വാസന്തിയെ വിവാഹം ചെയ്തത് തിരുകൊച്ചിയുടെ മുഖ്യമന്ത്രിയായിരുന്ന സി.കേശവനാണ്.
സുകുമാരന്റെ ഭാര്യ മാധവി.
നാലു ആൺ മക്കളാണിവർക്ക്.
പരേതരായ എം.എസ്. മണി, എം.എസ് രവി, എം.എസ്. മധുസൂദനൻ, എം.എസ്. ശ്രീനിവാസൻ എന്നിവരാണവർ.
കേരളകൗമുദിയുടെ നടത്തിപ്പിൽ ഇവർ മുന്നണിയിലുണ്ടായിരുന്നു.
പത്രാധിപർ സുകുമാരൻ എന്നാണ് സ്നേഹപൂർവം അദ്ദേഹം വിളിക്കപ്പെട്ടത്.
സുകുമാരന്റെ പത്രാധിപത്യത്തിലാണ് കേരളകൗമുദി ഇന്നുള്ള നിലയിലേക്ക് പരിവർത്തനം ചെയ്യപ്പെട്ടത്.
കുളത്തൂരിൽ വച്ച് അദ്ദേഹം നടത്തിയ പ്രസംഗം കുളത്തൂർ പ്രസംഗം എന്നപേരിൽ പ്രസിദ്ധമാണ്.
പുരസ്കാരം കോട്ടയം കോടിമതയിലെ സ്മാരക പ്രതിമ
1973 ൽ ഇന്ത്യാഗവണ്മെന്റ് അദ്ദേഹത്തെ പത്മഭൂഷൺ നൽകി ആദരിക്കുകയുണ്ടായി.
കെ. സുരേന്ദ്രൻ ഇംഗ്ലീഷ് വിലാസം https://ml.wikipedia.org/wiki/K.
_Surendran
മലയാളത്തിലെ പ്രശസ്ത സാഹിത്യകാരനും നിരൂപകനും നാടക കൃത്തുമായിരുന്നു കെ. സുരേന്ദ്രൻ .
കൊല്ലം ജില്ലയിലെ ഓച്ചിറയിൽ 1922 -ൽ ജനിച്ചു.
1997 -ൽ അദ്ദേഹം അന്തരിച്ചു.
തപാൽ വകുപ്പിൽ ഉദ്യോഗസ്ഥനായിരുന്നു അദ്ദേഹം.
Surendran conferring fellowship given by Kerala Sahitya Akademi to M. T. Vasudevan Nair കൃതികൾ നോവൽ കാട്ടുകുരങ്ങ് (നോവൽ) ( 1952 ) താളം (നോവൽ) ( 1960 ) മായ ( 1961 ) സീമ (നോവൽ) ( 1967 ) ദേവി (നോവൽ) മരണം ദുർബ്ബലം (നോവൽ) ( 1974 ) പതാക (നോവൽ) ( 1981 ) കരുണാലയം (നോവൽ) ( 1990 ) സീതായനം (നോവൽ) ( 1990 ) ഗുരു (നോവൽ) ( 1994 ) ക്ഷണപ്രഭാഞ്ചലം (നോവൽ) വിശ്രമത്താവളം (നോവൽ) അവലോകനം കലയും സാമാന്യജനങ്ങളും ( 1953 ) നോവൽ സ്വരൂപം ( 1968 ) സൃഷ്ടിയും നിരൂപണവും ( 1968 ) ജീവചരിത്രം ടോൾസ്റ്റോയിയുടെ കഥ ( 1954 ) ദസ്തയേവ്സ്കിയുടെ കഥ കുമാ‍രനാശാൻ ( 1963 ) നാടകം ബലി ( 1953 ) അരക്കില്ലം ( 1954 ) പളുങ്കുപാത്രം ( 1957 ) പാനപാത്രത്തിലെ കൊടുങ്കാറ്റ് ( 1960 ) പുരസ്കാരങ്ങൾ
മായ എന്ന നോവലിനു കേരള സാഹിത്യ അക്കാദമി അവാർഡും; ഗുരു എന്ന നോവലിന് വയലാർ അവാർഡും ലഭിച്ചു.
കെ. സുഗതൻ ഇംഗ്ലീഷ് വിലാസം https://ml.wikipedia.org/wiki/K.
കേരളീയനായ ഭിഷഗ്വരനും അധ്യാപകനും എഴുത്തുകാരനുമാണ് ഡോ.കെ. സുഗതൻ.
ചേന്നമംഗലത്ത്‌ 1937 ജനുവരി 22ന്‌ ജനിച്ചു.
വളളാട്ടുതറ കുഞ്ഞനും  ജാനകിയുമായിരുന്നു മാതാ പിതാക്കൾ.
പുതിയകാവ്‌, മൂത്തകുന്നം, മദ്രാസ്‌ , തിരുവനന്തപുരം മെഡിക്കൽ കോളേജിൽ പഠിച്ചു.
പിന്നെ എം.ഡി.; ഡി.എം.(കാർഡിയോളജി ) എന്നിവയിൽ ഡൽഹിയിൽ ഉപരിപഠനം  നടത്തി.
1966-ൽ ഡൽഹി യൂണിവേഴ്‌സിറ്റിയിൽനിന്നും 1971-ൽ അഖിലേന്ത്യാമെഡിക്കൽ ഇൻസ്‌റ്റിറ്റ്യൂട്ടിൽനിന്നും ഡോക്‌ടറേറ്റ്‌ ബിരുദങ്ങൾ എടുത്തു.
ഡൽഹി യൂണിവേഴ്‌സിറ്റിയിൽ നിന്നും വൈദ്യഗവേഷണ പ്രബന്ധത്തിന്‌ സ്വർണ്ണമെഡൽ നേടി.
1962-ൽ കോഴിക്കോട്‌ മെഡിക്കൽ കോളേജിൽ അധ്യാപകനായി ചേർന്നു.
1992-ൽ സർവീസിൽനിന്നും വിരമിച്ചു.
കേരളശാസ്‌ത്രസാഹിത്യപരിഷത്തിലും മെഡിക്കൽ കോളേജ് അധ്യാപക സംഘടനയിലും പ്രവർത്തിച്ചു.
കേന്ദ്രസർക്കാറിന്റെ ഒരു പദ്ധതിപ്രകാരം യൂറോപ്പിലെ വിവിധമെഡിക്കൽ കോളേജുകൾ സന്ദർശിച്ചിട്ടുണ്ട്.
കൃതികൾ ഹാർട്ടറിവ്‌ മൊഴിയറിവ്‌ ബുദ്ധനും നാണുഗുരുവും ബുദ്ധമതവും ജാതിവ്യവസ്ഥയും ( സി.അച്യുതമേനോൻ ഫൗണ്ടേഷൻ ഏർപ്പെടുത്തിയ കെ.വി.സുരേന്ദ്രനാഥ് അവാർഡ് നേടിയ ചരിത്രഗ്രന്ഥം) ഗുരുവിന്റെ ചരിത്രം പുരസ്കാരങ്ങൾ സമഗ്ര സംഭാവനക്കുള്ള കേരള സാഹിത്യ അക്കാദമിയുടെ പുരസ്കാരം അബുദാബി ശക്തി അവാർഡ് അവലംബം ↑ "സാറാ ജോസഫിനും യു എ ഖാദറിനും സാഹിത്യ അക്കാദമി വിശിഷ്ടാംഗത്വം".
കെ. സുധാകരൻ ഇംഗ്ലീഷ് വിലാസം https://ml.wikipedia.org/wiki/K.
ഇന്ത്യൻ നാഷണൽ കോൺഗ്രസിന്റെ കേരള ഘടകമായ കെ.പി.സി.സിയുടെ പ്രസിഡണ്ടും മുൻ മന്ത്രിയും 2019 മുതൽ കണ്ണൂരിൽ നിന്നുള്ള ലോക്സഭ അംഗവുമാണ് കേരളത്തിലെ കോൺഗ്രസ് പാർട്ടിയുടെ നേതാവായ കുമ്പക്കുടി സുധാകരൻ അഥവാ കെ. സുധാകരൻ (ജനനം: 11 മെയ് 1948).
കണ്ണൂർ ജില്ലയിലെ എടക്കാട് ഗ്രാമപഞ്ചായത്തിൽ നടാൽ എന്ന ഗ്രാമത്തിൽ രാമുണ്ണിയുടേയും മാധവിയുടേയും മകനായി 1948 മെയ് 11ന് ഒരു തീയ്യ കുടുംബത്തിൽ ജനിച്ചു.
എം.എ എൽ.എൽ.ബിയാണ് വിദ്യാഭ്യസ യോഗ്യത.